**Errors i males pràctiques eclesiàstiques per “podar”**

He sabut que Juan Masiá Clavel, SJ,

en una conferència d'uns cursos de la Universitat Menéndez Pelayo de Santander,

va dir que la fe, com un arbre, com tot organisme vivent,

**s’ha de regar**, alimentar, donar-li més vida,

i jo diria que això s’ha de fer amb la defensa de la justícia, la pràctica del bé, la pregària i l’eucaristia i el coneixement i la recta comprensió de l’Escriptura, però, diu, també **s’ha de “podar**”, anar-la alliberant de coses velles que, amb el temps, s’hi han anat afegint, incrustant, i que l’envelleixen i la deformen, que li són, cada vegada més, un pes mort, que debilita la seva vida.

Tals com **errors i males pràctiques**.

Quins creiem que podrien ser, **els errors** que s’han anat arrossegant, al llarg de més de 2.000 anys, en l’expressió més tradicional de la fe cristiana, i en l’Església?

Jo diria que són, principalment, aquests:

\*Concepció i ensenyament de l’infern i de la possibilitat d’un càstig tan horrible i impossible per part del Creador.

\*Ensenyament d’una supervivència de l’ànima, després de la mort del cos.

\*Ensenyament de la necessitat de la mort de Jesús en creu per obtenir el perdó dels pecats de la humanitat.

\*Ensenyament del suposat pecat de les relacions corporals i sexuals fora del matrimoni (que no siguin adulteri).

\*Ensenyament de la concepció miraculosa de Jesús i de la virginitat de Maria.

\*Ensenyament del naixement de Jesús a Betlem, amb àngels, pastors i reis...

\*Ensenyament del suposat “pecat original”, i de la suposada naturalesa immaculada (amb caràcter personal especial) de Maria.

\*Ensenyament de la suposada estada d’Israel a Egipte, i de la suposada sortida triomfal, amb destacada intervenció divina.

\*Ensenyament del magisteri del suposat Moisès, en lloc del del rei Josies i els seus consellers (630-620 aC, probablement).

\*Ensenyament de l’existència d’àngels i dimonis.

\*Ensenyament de la Santíssima trinitat com a tres “persones”, constituint un sol ésser o Déu. En comptes de dir tres “personalitats” d’un sol ésser.

\*Ensenyament d’una suposada infal·libilitat de la direcció de l’Església, en determinades circumstàncies.

Tota una bella dotzena, no necessàriament exhaustiva, d’afirmacions que distorsionen un missatge que, així, ni pot ser cregut, ni és exemplar.

I de males pràctiques?

No em referiré pas a les que, malgrat ser horribles, foren en un passat ja llunyà, tals com:

Feudalisme, antisemitisme, croades, Inquisició...

Però n’hi ha encara de greus:

\*Refús injust i mal explicat del sacerdoci de les dones.

\*Excés de béns materials, molt per sobre de les necessitats. I com a mostra actual i del nostre país, tenim l’apropiació de molts edificis (més enllà dels necessaris), cementiris, terrenys... mitjançant les anomenades “immatriculacions”.

\*Abusos sexuals, sobretot amb nens i joves.

\*Manipulació en la programació dels textos bíblics a llegir en les misses, excloent els socials.

\*Marcatge d’una línia neta de separació entre dirigents i “dirigits”.

\*Ensenyament d’aspectes de l’Escriptura de manera encara pròpia de temps plens d’ignorància.

\*Creure’s amb autoritat per decidir i prohibir actituds de les persones en relació al propi cos, la llibertat de compartir-lo (excepte que sigui adulteri, o incest, o forçar la voluntat d’algú) i la manera de tenir relacions sexuals per part d’un matrimoni. Tot lo que han fet i dit les autoritats eclesiàstiques en aquest sentit ha sigut una impostura.

Tot això **s’ha de podar**. I substituir-ho per un bon combat a favor de **la justícia social**.

Antoni Ferret

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Los océanos (Diario Público)

**Solo un 3% de la superficie de nuestros océanos está protegida.** Mientras, las amenazas se multiplican, y los líderes mundiales se llenan la boca sobre su conservación, pero la realidad es que **no hacen NADA.**

Los océanos y las especies que los habitan ven como cada año que pasa se multiplican las amenazas a su supervivencia: **la peligrosa minería en fondos marinos, la sobrepesca y la omnipresente contaminación por plásticos.**

Y mientras, los gobiernos del mundo han pasado años retrasando las decisiones que podrían poner fin a esa desprotección. Las reuniones para acordar **un Tratado Internacional de los Océanos** han ido sucediéndose sin que las áreas protegidas que tanto necesita nuestro planeta se pongan en marcha.

Por eso pedimos… un Tratado de los Océanos firme y ambicioso que proteja, al menos, **un 30% de la superficie de los océanos.**